An Intel
An Intel a zo ur gumun eus Breizh e kanton Kiberen e departamant ar Mor-Bihan.

Istor

kantved 
 Krouet e voe ar gumun d'an 20 a viz Gouere 1850 diwar ul lodenn eus kumun an Ardeven.

Brezel-bed kentañ
 107 gwaz eus ar gumun a gollas o buhez abalamour d'ar brezel, d.l.e. 4,46 % eus he foblañs e 1911.
Korventenn 1930
 19-20 a viz Gwenholon 1930: kollet e voe dek bag ha mervel a reas 72 pesketour eus an Intel abalamour d'ar gorventenn.
Eil Brezel-bed
 E Sankenn an Oriant edo ar gumun; dieubet e voe an Intel d'an 12 a viz Kerzu 1944 gant ar 94 Rannlu Troadegiezh SUAat dindan urzhioù ar Jeneral Fortier, pezh a rannas Sankenn an Oriant e div lodenn. 

 Da 8 eur noz d'ar 7 a viz Mae 1945 e oa bet sinet kodianañ an Alamaned a oa o terc'hel Sankenn an Oriant er Café Breton en Intel; an arsav-emgann a voe sinet gant ar c'horonal Borst en anv al lu alaman, ar c'horonal Keating en anv al lu Suaat hag ar c'horonal Joppé en anv al lu gall; lakaet e voe da dalvezout da 00.01 d'an 8 a viz Mae.
 Mervel a reas 21 den abalamour d'ar brezel. 
Tarzh-meur an Intel

 1958: d'an 3 a viz Here e voe klasket gant Alain Bombard diskouez efedusted ar vagig-dreistvevañ bet ijinet gantañ en ur vont ouzh tarzh-meur an Intel, ar vag a eilpennas, beuzet pevar den eus he bourzh, hag ar vag-saveteiñ Vice Amiral Schwerer II a reas memes mod, gant pemp martolod beuzet;
Brezelioù didrevadennañ
 Mervel a reas ur gwaz e Brezel Indez-Sina ha tri gwaz e Brezel Aljeria.

Mirdi 
 Mirdi an Dounetaerion.

Monumantoù ha traoù heverk 

 Iliz katolik Sant Pêr- Sant Paol.
 Monumant ar re varv.

Armerzh 

 81 vag-chaluter a voe er porzh da vuiañ, ha 26 kokaniour; e 1963 e voe degaset 21 600 tonenn a besked gant pesketourion an Intel betek porzhioù ar Meurvor Atlantel, d'ar c'houlz-se e oa ar porh ar pevare hini eus ar Frañs a-bezh hervez ar pesketa pesked; e 1964 e voe pourchaset skorn 548 gwezh d'ar bigi-chaluter gant al labouradeg-skorn, d.l.e. e voe kenderc'het 12 700 tonenn skorn.

Douaroniezh 
 War lez genoù Stêr an Intel hag ar Meurvor Atlantel emañ an Intel.

Emdroadur ar boblañs

abaoe 1962

abaoe 1851

Melestradurezh

Tud

Gevelliñ 
 Coill Chreagáin (Iwerzhon), abaoe 1984.

Liammoù diavaez 
 an Intel war lec'hienn Geobreizh

Notennoù ha daveoù 

Kumunioù ar Mor-Bihan
Kumunioù bet krouet er Mor-Bihan e-pad an XIXvet kantved
Porzhioù Breizh
Sankenn an Oriant